Kamštinis skylenis

http://www.messiah.edu/Oakes/fungi_on_wood/poroid%20fungi/species%20pages/Inonotus%20dryadeus.htm 

Polyporus dryadeus  Pers.: Fr. 

Kamštinis skylenis (Inonotus dryadeus) – šiurkšteninių (Hymenochaetaceae) šeimos grybas. Paplitęs Šiaurės Afrikoje, Azijoje, Šiaurės Amerikoje. Europoje daugiausia sutinkamas pietinėje ir centrinėje dalyje.

 Biologija 

miniatiūra|250px|left|Grybas kamieno papėdėje
miniatiūra|250px|left|Išskyrų lašeliai
Vienmetis parazitinis saprotrofinis grybas, sukeliantis baltąjį gyvų medžių šaknų ir šaknies kaklelio puvinį. Vaisiakūniai  išauga vasarą ir rudenį, gali kelis kartus peržiemoti, ilgainiui pajuosdami ir suaižėdami. Jie stambūs, pasitaiko iki 40 cm pločio, 15 cm storio, jauni viršutiniame paviršiuje išskiria gelsvos spalvos lašelius. Trama pluoštinė, minkšta, geltonos-rudos spalvos, skleidžia nemalonų kvapą. Sporos baltos, lygios ir gaubliškas, jų dydis 6,5-8 × 7-8 μm. 

Skyleniai išauga pavieniui ar grupėmis ant senų stambių ąžuolų kamienų, prie žemės, kartais ant šaknų. Dažniausiai pasitaiko ant derlinguose dirvožemiuose ir atvirose vietose augančių ąžuolų, kartais ir ant klevų, guobų ir kaštonų.

 Populiacija Lietuvoje 

1992 m. kamštinis skylenis įrašytas į Lietuvos raudonąją knygą.Lietuvos Respublikos saugomų gyvūnų, augalų ir grybų rūšių sąrašas 

Žinomos 2 radavietės: Verkių apylinkėse (Vilniuje) rastas 1980 m. Platelių ežero Pilies saloje (Plungės rajone) rastas 1 vaisiakūnis buvo menkai išsivystęs.Lietuvos raudonoji knyga. Red Data Book of Lithuania, Vilnius, Lututė, 2007, 685 p. ISBN 978-9955-692-71-3 

 Šaltiniai 

Kategorija:Papėdgrybiai